Doložka vybraných vplyvov
	1. Základné údaje

	Názov materiálu

	Návrh zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene 
a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov

	Predkladateľ (a spolupredkladateľ)

	Ministerstvo zdravotníctva Slovenskej republiky

	Charakter predkladaného materiálu
	☐
	Materiál nelegislatívnej povahy

	
	☒
	Materiál legislatívnej povahy

	
	☐
	Transpozícia/ implementácia práva EÚ

	V prípade transpozície/implementácie uveďte zoznam transponovaných/implementovaných predpisov:

	Termín začiatku a ukončenia PPK
	5. júna 2025 – 16. júna 2025

	Predpokladaný termín predloženia na pripomienkové konanie
	jún 2025

	Predpokladaný termín začiatku a ukončenia ZP** 
	

	Predpokladaný termín predloženia na rokovanie vlády SR*
	august 2025

	

	2. Definovanie problému

	Predkladateľ identifikoval viaceré oblasti v systéme verejného zdravotného poistenia, pri ktorých je nevyhnutná zmena legislatívy. Pri zhodnotení súčasného stavu, týkajúceho sa oblastí, ktoré sú predmetom právnej úpravy, je možné skonštatovať, že tieto oblasti nie sú v súčasnom znení zákona popísané detailne, prípadne z nových poznatkov a podnetov z aplikačnej praxe vyplýva nutnosť zmeny a podrobnejšieho popisu týchto oblastí:
a. vstup samostatne zárobkovo činných osôb z tretích krajín do systému verejného zdravotného poistenia,
b. späťvzatie prihlášky,
c. definícia naviazanej nezaopatrenej osoby,
d. vstup do systému verejného zdravotného poistenia pre deti narodené mimo Slovenskej republike,
e. spresnenie postupov pri plnení povinností (oznamovacie povinnosti, mesačné a ročné prerozdelenie, ročné zúčtovanie),
f. prehliadka mŕtvych tiel v nemocnici.

	3. Ciele a výsledný stav

	a. vstup samostatne zárobkovo činných osôb z tretích krajín do systému verejného zdravotného poistenia,
cieľ: nastaviť pravidlá pre vstup týchto osôb do systému verejného zdravotného poistenia.
b. späťvzatie prihlášky,
cieľ: skrátenie lehoty na podanie späťvzatia na primeraný čas (30 dní).
c. definícia naviazanej nezaopatrenej osoby,
cieľ: doplnenie okruhu nezaopatrených rodinných príslušníkov o ďalšie skupiny osôb, ktoré nie sú na území Slovenskej republiky ekonomicky aktívne a ktorých nositeľ poistenia spadá z dôvodu ekonomickej aktivity pod legislatívu iného členského štátu
d. vstup do systému verejného zdravotného poistenia pre deti narodené mimo Slovenskej republiky,
cieľ: určiť pravidlá pre vstup týchto detí do systému verejného zdravotného poistenia tak, aby mohli byť poistené už odo dňa ich narodenia.
e. spresnenie postupov pri plnení povinností (oznamovacie povinnosti, mesačné a ročné prerozdelenie, ročné zúčtovanie),
cieľ: nastaviť jednoznačné postupy tak, aby nedochádzalo v aplikačnej praxi k nejasnostiam.
f. prehliadka mŕtvych tiel v nemocnici.
cieľ: upraviť ustanovenia o prehliadkach mŕtvych tiel v zdravotníckych zariadeniach tak, aby sa vzťahovalo len na všeobecné nemocnice a špecializované nemocnice.

	4. Dotknuté subjekty

	Ministerstvo zdravotníctva SR, Úrad pre dohľad nad zdravotnou starostlivosťou, poskytovatelia zdravotnej starostlivosti, zdravotné poisťovne, poistenci.

	5. Alternatívne riešenia

	Nie sú.
popis nulového variantu: 
a. vstup samostatne zárobkovo činných osôb z tretích krajín do systému verejného zdravotného poistenia,
nulový variant: naďalej bude možný vstup do systému verejného zdravotného poistenia pre osoby z tretích krajín s dlhom na poistnom a okamžité čerpanie zo systému.
b. späťvzatie prihlášky,
nulový variant: naďalej po skončení prepoisťovacieho obdobia bude nastávať „druhá fáza prepoisťovania“, kedy v priebehu mesiaca október budú poistenci motivovaní zo strany pôvodnej zdravotnej poisťovne na podanie späťvzatia prihlášky.
c. definícia naviazanej nezaopatrenej osoby,
nulový variant: tieto osoby naďalej nebudú mať nárok na plnú zdravotnú starostlivosť v štáte nositeľa poistenia.
d. vstup do systému verejného zdravotného poistenia pre deti narodené mimo SR,
nulový variant: tieto deti budú mať naďalej nárok na vstup do systému až od okamihu splnenia podmienky na vstup (napr. získanie trvalého pobytu), nie odo dňa narodenia.
e. spresnenie postupov pri plnení povinností (oznamovacie povinnosti, mesačné a ročné prerozdelenie, ročné zúčtovanie),
nulový variant: môže dochádzať k dvojitému výkladu spôsobu plnenia jednotlivých povinností.
f. prehliadka mŕtvych tiel v nemocnici.
nulový variant: Zdravotnícke zariadenia ústavnej zdravotnej starostlivosti, vymedzené v § 7 ods. 4 písm. b) až i) zákona č. 578/2004 Z. z. (t. j. hospic, dom ošetrovateľskej starostlivosti, prírodné liečebné kúpele, kúpeľná liečebňa, zariadenie biomedicínskeho výskumu, detenčný ústav a detenčný ústav pre mladistvých) vzhľadom na charakter svojej činnosti nedisponujú lekármi, ktorí by mali oprávnenie na vykonávanie prehliadok mŕtvych, napriek tomu budú mať povinnosť toto zabezpečiť.

	6. Vykonávacie predpisy

	Predpokladá sa prijatie/zmena  vykonávacích predpisov?
	☐  Áno
	☒  Nie

	Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:

	7. Transpozícia/implementácia práva EÚ 

		Uveďte, či v predkladanom návrhu právneho predpisu dochádza ku goldplatingu podľa tabuľky zhody, resp. či ku goldplatingu dochádza pri implementácii práva EÚ. 

	                                                                                                                               ☐ Áno                  ☒ Nie

Ak áno, uveďte, ktorých vplyvov podľa bodu 9 sa goldplating týka: 




	8. Preskúmanie účelnosti

	Preskúmanie účelnosti navrhovaného predpisu bude vykonávané do jedného roka po nadobudnutí účinnosti.

Kritériá 
· porovnanie počtu SZČO z tretích krajín a výšky ich evidovaného dlhu v rokoch 2026 a 2025,
· [bookmark: _GoBack]porovnanie počtu späťvzatí prihlášok v rokoch 2026 a 2025.

	9. Vybrané vplyvy  materiálu

	Vplyvy na rozpočet verejnej správy
	☐
	Pozitívne
	☒
	Žiadne
	☐
	Negatívne

	    z toho rozpočtovo zabezpečené vplyvy,         
    v prípade identifikovaného negatívneho 
    vplyvu
	☐
	Áno
	☐
	Nie
	☐
	Čiastočne

	v tom vplyvy na rozpočty obcí a vyšších územných celkov
	☐
	Pozitívne
	☒
	Žiadne
	☐
	Negatívne

	z toho rozpočtovo zabezpečené vplyvy,
v prípade identifikovaného negatívneho vplyvu
	☐
	Áno
	☐
	Nie
	☐
	Čiastočne

	Vplyv na dlhodobú udržateľnosť verejných financií v prípade vybraných opatrení ***
	☐
	Áno
	
	
	☒
	Nie

	Vplyvy na limit verejných výdavkov
	☐
	Pozitívne
	☒
	Žiadne
	☐
	Negatívne

	Vplyvy na podnikateľské prostredie
	☒
	Pozitívne
	☐
	Žiadne
	☐
	Negatívne

	    z toho vplyvy na MSP

	☒
	Pozitívne
	☐
	Žiadne
	☐
	Negatívne

	    Mechanizmus znižovania byrokracie    
    a nákladov sa uplatňuje:
	☐
	Áno
	
	
	☒
	Nie

	Sociálne vplyvy
	☒
	Pozitívne
	☐
	Žiadne
	☒
	Negatívne

	Vplyvy na životné prostredie
	☐
	Pozitívne
	☒
	Žiadne
	☐
	Negatívne

	
Materiál je posudzovaný podľa zákona č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov
	☐
	Áno
	
	
	☒
	Nie

	Vplyvy na informatizáciu spoločnosti
	☐
	Pozitívne
	☒
	Žiadne
	☐
	Negatívne



	Vplyvy na služby verejnej správy pre občana, z toho
	
	
	
	
	
	

	    vplyvy služieb verejnej správy na občana
	☐
	Pozitívne
	☒
	Žiadne
	☐
	Negatívne

	    vplyvy na procesy služieb vo verejnej správe
	☐
	Pozitívne
	☒
	Žiadne
	☐
	Negatívne



	Vplyvy na manželstvo, rodičovstvo a rodinu
	☒
	Pozitívne
	☐
	Žiadne
	☐
	Negatívne

	10. Poznámky

	Podľa záverov Európskej komisie z 15. 10. 2014, podľa ktorého v slovenskom systéme zdravotného poistenia prevládajú sociálne ciele, jedná sa o systém založený najmä na zásade solidarity, pričom Komisia dospela k záveru, že dotknuté činnosti (výkon verejného zdravotného poistenia) nemajú ekonomickú povahu. (http://europa.eu/rapid/press-release_IP-14-1158_sk.htm). Tento záver sa vzťahuje na osobitný spôsob, akým je táto činnosť na Slovensku organizovaná a vykonávaná, a týka sa preto tohto konkrétneho systému v Slovenskej republike. 

	11. Kontakt na spracovateľa

	Ministerstvo zdravotníctva Slovenskej republiky
Sekcia financovania
Odbor poisťovníctva
Ing. Marián Janiš
Mgr. Silvia Mikula Kardošová
e-mail: zakon580@health.gov.sk
tel.: 02 / 59 373 350

	12. Zdroje

	IZA MZ SR, údaje od zdravotných poisťovní

	13. Stanovisko Komisie na posudzovanie vybraných vplyvov z PPK č.  089/2025
(v prípade, ak sa uskutočnilo v zmysle bodu 8.1 Jednotnej metodiky)

	K vplyvom na podnikateľské prostredie 
Komisia žiada predkladateľa o vyznačenie negatívneho vplyvu na podnikateľské prostredie v doložke vybraných vplyvov a vypracovanie Analýzy vplyvov na podnikateľské prostredie.
Odôvodnenie: Materiál zmenou regulácií vytvára negatívny vplyv na podnikateľské prostredie, napríklad § 47c Zabezpečiť vykonanie prehliadky mŕtveho tela do 5 hodín, zmenou výšky sankcií § 64, § 23 odsek 8 zmenou povinnosti uvádzať bankový účet a oznamovať zmeny. Tieto vplyvy je potrebné slovne opísať v časti 3.4 analýzy vplyvov, zároveň je potrebné v časti 3.3 vyznačiť znižovanie konkurencie schopnosti a produktivity a iné. V prípade potreby konzultácie a vypĺňania Analýzy vplyvov na podnikateľské prostredie tak predkladateľ môže urobiť prostredníctvom adresy 1in2out@mhsr.sk. 

Stanovisko predkladateľa: 
K povinnosti zabezpečiť prehliadky mŕtveho tela do 5 hodín a k zmene výšky sankcií: Navrhované zmeny ustanovenia § 47c zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov (ďalej len zákona č. 581/2004 Z. z.) nemajú žiaden vplyv na podnikateľské prostredie. 
Navrhovanou úpravou § 47c zákona č. 581/2004 Z. z. sa len odstraňujú nedostatky už existujúcej právnej úpravy prehliadok mŕtvych tiel v zdravotníckych zariadeniach ústavnej zdravotnej starostlivosti a zavádza sa právna úprava vykonateľná v aplikačnej praxi. 
V zmysle ustanovenia § 47c zákona č. 581/2004 Z. z. v aktuálnom znení majú všetky zariadenia ústavnej zdravotnej starostlivosti povinnosť zabezpečovať prehliadky mŕtvych tiel osôb, ktorých úmrtie nastalo v danom zariadení ústavnej zdravotnej starostlivosti. Prehliadky mŕtvych tiel týchto osôb musia byť už za súčasného právneho stavu zariadeniami ústavnej zdravotnej starostlivosti  zabezpečované 24 hodín denne 7 dní v týždni. V zmysle zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov (ďalej len „zákon č. 578/2004 Z. z.“) sa „zariadením ústavnej zdravotnej starostlivosti“ rozumejú všetky zariadenia vymedzené v § 7 ods. 4 zákona č. 578/2004 Z. z., teda nielen nemocnice podľa § 7 ods. 4 písm. a) zákona č. 578/2004 Z. z, ale aj zariadenia podľa § 7 ods. 4 písm. b) až i) zákona č. 578/2004 Z. z. teda aj liečebne, hospice, domy ošetrovateľskej starostlivosti, prírodné liečebné kúpele, kúpeľné liečebne, zariadenie biomedicínskeho výskumu, detenčné ústavy, detenčné ústavy pre mladistvých. Tieto zariadenia ústavnej zdravotnej starostlivosti (t. j. zariadenia ústavnej zdravotnej starostlivosti podľa § 7 ods. 4 písm. b) až i) zákona č. 578/2004 Z. z.) však spravidla nedisponujú lekármi, ktorí by mali oprávnenie na vykonávanie prehliadok mŕtvych tiel a prostredníctvom ktorých by tieto zariadenia vedeli 24 hodín denne 7 dní v týždni zabezpečiť vykonávania prehliadok mŕtvych tiel osôb, ktorých úmrtie nastalo v týchto zariadeniach. Súčasné znenie ustanovenia § 47c zákona č. 581/2004 Z. z. tak nezodpovedá reálnym možnostiam aplikačnej praxe. Vzhľadom na uvedené sa navrhuje vyprecizovanie už existujúceho ustanovenia § 47c zákona č. 581/2004 Z. z. tak, že prehliadky mŕtvych tiel osôb zomrelých v zariadeniach ústavnej zdravotnej starostlivosti budú prostredníctvom vlastných kapacít zabezpečovať len tie zariadenia ústavnej zdravotnej starostlivosti, ktoré majú status nemocnice (t. j. zariadenia ústavnej zdravotnej starostlivosti podľa § 7 ods. 4 písm. a) zákona č. 578/2004 Z. z.). Navrhovaná zmena ustanovenia § 47c zákona č. 581/2004 Z. z. tak len precizuje existujúci stav – definuje, ktorí poskytovatelia ústavnej zdravotnej starostlivosti sú povinní zabezpečovať prehliadky mŕtvych tiel v režime ustanovenia § 47c zákona č. 581/2004 Z. z. a precizuje povinnosti týchto zariadení ústavnej zdravotnej starostlivosti v procese zabezpečovania prehliadok mŕtvych tiel. 
Vyprecizovanie už existujúceho ustanovenia § 47c zákona č. 581/2004 Z. z. nebude mať žiaden negatívny vplyv na podnikateľské prostredie. Zúženie okruhu zariadení ústavnej zdravotnej starostlivosti, na ktoré sa v porovnaní so súčasným právnym stavom bude vzťahovať povinnosť zabezpečovať prehliadky mŕtvych tiel v režime ustanovenia § 47c zákona č. 581/2004 Z. z. nemá potenciál akýmkoľvek spôsobom ovplyvniť podnikateľské prostredie (prehliadky mŕtvych tiel osôb, ktorých úmrtie nastalo v nemocnici (t. j. v ústavnom zdravotníckom zariadení podľa § 7 ods. 4 písm. a) zákona č. 578/2004 Z. z.) budú aj naďalej zabezpečovať lekári pôsobiaci v danej nemocnici a v ostatných zariadeniach ústavnej zdravotnej starostlivosti budú prehliadky mŕtvych tiel zabezpečované prehliadajúcimi lekármi podľa rozpisu úradu pre dohľad).  
Potenciál ovplyvniť podnikateľské prostredie nemá ani skutočnosť, že sa do ustanovenia § 47c zákona č. 581/2004 Z. z. sa navrhuje explicitne uviesť, že prehliadku mŕtveho tela osoby, ktorej úmrtie nastalo v nemocnici, je potrebné nemocnicou zabezpečiť do 5 hodín od úmrtia tejto osoby. Aj v prípade prehliadky mŕtveho tela osoby, ktorej úmrtie nastalo v nemocnici by totiž malo platiť, že by prehliadka mŕtveho tela mala byť zabezpečená čo možno najskôr, tak, ako to už v súčasnosti platí pri prehliadkach mŕtveho tela vykonávaných mimo zdravotníckeho zariadenia ústavnej zdravotnej starostlivosti (viď. § 47da ods. 7 písm. c) a ods. 8 zákona č. 581/2004 Z. z.). Nakoľko prehliadky mŕtvych tiel v nemocnici (ak úmrtie osoby nastalo v nemocnici) už v súčasnosti vykonávajú a aj po prijatí navrhovanej úpravy budú vykonávať spravidla lekári pôsobiaci v predmetnej nemocnici, navrhuje sa do zákona doplniť, že je potrebné, aby bola prehliadka mŕtveho tela v nemocnici zabezpečená najneskôr do 5 hodín. Uvedené však nemá žiaden dopad na podnikateľské prostredie, ide len o vyprecizovanie už existujúcej právnej úpravy zaväzujúcej nemocnicu k vykonaniu prehliadky mŕtveho tela osoby, ktorej úmrtie nastalo v nemocnici, nakoľko už v súčasnosti sú nemocnice povinné zabezpečovať prehliadku mŕtveho tela 24 hodín denne 7 dní v týždni. Túto činnosť pritom nemocnice zabezpečujú a aj v prípade prijatia navrhovanej zmeny § 47c zákona č. 581/2004 Z. z. budú zabezpečovať na základe vlastného rozpisu prehliadajúcich lekárov (nie prostredníctvom nejakých podnikateľských subjektov).  
Podnikateľské prostredie nijako neovplyvní ani to, že sa zavádza právo úradu pre dohľad uložiť nemocnici za porušenie povinností definovaných v ustanovení § 47c zákona č. 581/2004 Z. z. pokutu. Úrad pre dohľad je už v súčasnosti oprávnený v prípade splnenia zákonných podmienok ukladať poskytovateľom zdravotnej starostlivosti, nemocnice nevynímajúc, sankcie za porušenie ich zákonných povinností. Ide o zákonom predpokladaný sankčný mechanizmus smerujúci k vynútiteľnosti plnenia zákonných povinností poskytovateľov zdravotnej starostlivosti.  
V tejto súvislosti si zároveň dovoľujeme pripomenúť, že vykonávanie prehliadok mŕtvych tiel je v zmysle ustanovenia § 47b ods. 1 zákona č. 581/2004 Z. z. činnosť vo verejnom záujme, pričom táto činnosť nie je aktuálne, za súčasného právneho stavu, realizovaná v podnikateľskom režime, a teda nemá ani potenciál ovplyvňovať podnikateľské prostredie.   

K povinnosti zamestnávateľa uvádzať bankový účet: Predkladateľ nevníma zavedenie tohto ustanovenia (čl. I, bod 42) ako zvýšenie administratívnej záťaže, keďže táto povinnosť je v zákone aj v súčasnosti (§ 23 ods. 8). Nové ustanovenie len spresňuje súčasné znenie, tak aby sa odlíšilo prvé oznámenie bankového účtu a oznámenie jeho zmeny.

K vplyvom na rozpočet verejnej správy
V doložke vybraných vplyvov predkladateľ označil pozitívny a súčasne negatívny vplyv materiálu na rozpočet verejnej správy. Podľa analýzy vplyvov na rozpočet verejnej správy sa pozitívny vplyv na rozpočet predpokladá v súvislosti so znížením objemu vynakladaných nákladov na úhradu zdravotnej starostlivosti pre SZČO z tretích krajín, ktoré po uplatnení nových pravidiel do systému nevstúpia, pričom v roku 2026 je kvantifikovaný v sume 10 314 000 eur, v roku 2027 v sume 10 860 750 eur a v roku 2028 vo výške 10 678 500 eur. Negatívny vplyv na rozpočet sa predpokladá v súvislosti so znížením objemu príjmov (platby poistného), ktoré by do systému uhrádzali SZČO z tretích krajín, a ktoré po uplatnení nových pravidiel do systému nevstúpia. Ide o výpadok príjmov, ktorý je v roku 2026 kvantifikovaný vo výške 10 314 000 eur, v roku 2027 vo výške 10 860 750 eur a v roku 2028 v sume 10 678 500 eur. V časti analýzy 2.1.1. Financovanie návrhu predkladateľ uvádza, že úbytok týchto príjmov je v plnej miere kompenzovaný znížením výdavkov v rozpočte verejnej správy. V celkovom súčte je návrh neutrálny.

V analýze vplyvov na rozpočet verejnej správy Komisia žiada v tabuľkách č.1/B a č. 4/B o vyčíslenie vplyvu výdavkov na LVV z titulu zníženia výdavkov VZP. Zároveň v časti 2.2.4. Výpočty vplyvov na verejné financie je potrebné podrobnejšie opísať jednotlivé vplyvy návrhu a to takým spôsobom, aby bolo jednoznačne zrejmé, že celkový limit verejných výdavkov ŠR ostane nulový.

Komisia zároveň upozorňuje, že v doložke vybraných vplyvov je potrebné označiť rozpočtovú zabezpečenosť návrhu.

Stanovisko predkladateľa: Pripomienky akceptované, analýza vplyvov na rozpočet verejnej správy upravená.

K sociálnym vplyvom
Komisia odporúča označiť sociálne vplyvy predloženého materiálu v doložke vybraných vplyvov a vypracovať analýzu sociálnych vplyvov.
Odôvodnenie: Predloženým materiálom dochádza k zmene oproti súčasnému stavu napríklad v prípade, že deti narodené mimo SR budú mať nárok na vstup do systému verejného zdravotného poistenia odo dňa narodenia (a nie získaním trvalého pobytu), taktiež z dôvodu doplnenia okruhu nezaopatrených rodinných príslušníkov o ďalšie skupiny osôb, ktoré budú mať nárok na plnú zdravotnú starostlivosť v štáte nositeľa poistenia, či zavádza sa povinnosť zdravotnej poisťovne informovať poistenca o odmietnutí späťvzatia prihlášky. Návrh ďalej predpokladá ustanovenie povinnosti pre študentov, ktorí študujú v cudzine oznámiť túto skutočnosť zdravotnej poisťovni, keďže v elektronických dávkach z MŠVVM SR sú zahrnutí iba študenti, študujúci v SR. 
Z vyššie uvádzaného vyplýva, že predložený materiál zakladá sociálne vplyvy, ktoré je potrebné označiť v doložke vybraných vplyvov a zhodnotiť v analýze sociálnych vplyvov predovšetkým v bode 4.2 prístup k zdrojom, právam, tovarom a službám.

Stanovisko predkladateľa: Pripomienka akceptovaná, doložka sociálnych vplyvov vypracovaná.

K vplyvom na manželstvo, rodičovstvo a rodinu
Predložený materiál má podľa Komisie pozitívny vplyv na manželstvo, rodičovstvo a rodinu. Navrhovaná právna úprava posilňuje stabilitu rodinných väzieb, podporuje rodičovstvo a vytvára priaznivejšie podmienky pre manželov a osoby v rodinných väzbách, ktoré sa starajú o odkázané osoby. 
Navrhovaná právna úprava má viacero ustanovení, ktoré sa dotýkajú právneho a sociálneho postavenia členov rodiny poistenca, najmä nezaopatrených detí a rodinných príslušníkov osôb, ktoré vykonávajú ekonomickú činnosť v zahraničí alebo sú občanmi tretích krajín. Pozitívne vplyvy sa prejavujú najmä v nasledovných oblastiach:
1. Zohľadnenie opatrovateľskej roly manželov:
• Zavedenie nových kategórií poistencov štátu vrátane manžela alebo manželky, ktorí nevykonávajú zárobkovú činnosť a vykonávajú opatrovateľskú činnosť alebo sú v hmotnej núdzi, čo zvyšuje sociálnu ochranu rodín poistencov.
• Umožňuje sa plný prístup k zdravotnej starostlivosti aj týmto nezaopatreným členom rodiny (manželke, manželovi, deťom), čo priamo posilňuje rodinnú a rodičovskú ochranu.
• Tieto opatrenia znižujú ekonomickú záťaž rodín a posilňujú solidaritu medzi manželmi.
 
2. Ochrana záujmov detí:
• Zmeny týkajúce sa nezaopatrených detí, ktoré študujú v Slovenskej republike alebo sa narodili v zahraničí, s cieľom zabezpečiť ich verejné zdravotné poistenie. (napr. rieši sa jednoznačné určenie vzniku poistenia pre deti narodené v cudzine, v závislosti od toho, či rodič splní ohlasovaciu povinnosť do 90 dní) 
• Zavedenie povinnosti študentov študujúcich v zahraničí preukazovať túto skutočnosť, čím sa zabezpečuje kontinuita poistenia. 
• Zohľadňuje sa ochrana práv dieťaťa a zodpovednosť rodičov pri zabezpečení zdravotnej starostlivosti. Ide o oblasť súvisiacu s rodičovskými právami a povinnosťami pri zabezpečovaní zdravotného krytia dieťaťa.

Komisia preto odporúča vyznačiť v doložke vybraných vplyvov, že návrh má vplyv na manželstvo, rodičovstvo a rodinu a vypracovať Analýzu vplyvov na manželstvo, rodičovstvo a rodinu.

Stanovisko predkladateľa: Pripomienka v časti 1 neakceptovaná; nezavádzajú sa nové kategórie poistencov štátu, iba sa rozširuje definícia nezaopatreného rodinného príslušníka, ktorý sa naväzuje na nositeľa poistenia v inom členskom štáte.
Časť 2 pripomienky akceptovaná, analýza vplyvov na manželstvo, rodičovstvo a rodinu vypracovaná.


	14. Stanovisko Komisie na posudzovanie vybraných vplyvov zo záverečného posúdenia č. .......... (v prípade, ak sa uskutočnilo v zmysle bodu 9.1. Jednotnej metodiky) 

	

	* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu  legislatívnych úloh vlády Slovenskej republiky. 
** vyplniť iba v prípade, ak sa záverečné posúdenie vybraných vplyvov uskutočnilo v zmysle bodu 9.1. jednotnej metodiky.
*** posudzovanie sa týka len zmien v I. a II. pilieri univerzálneho systému dôchodkového zabezpečenia s identifikovaným dopadom od 0,1 % HDP (vrátane) na dlhodobom horizonte.

